EEN - Hrvatska

Seminar: Intelektualno vlasništvo u projektima
2025-04-23 10:00 - 12:00 (Europe/Zagreb)
Datum: Srijeda, 23. travnja 2025. od 10:00 do 12:00 sati
Lokacija: ONLINE (Zoom)
Intelektualno vlasništvo (IV) ključni je element uspješnih istraživačkih i inovacijskih projekata. Bez obzira na to provodite li znanstveno-istraživačke projekte, suradničke projekte tvrtki i istraživačkih institucija ili sudjelujete u istraživanju i razvoju na neki drugi način, sigurno je da pritom stvarate neki oblik intelektualnog vlasništva.

U kolaborativnim projektima svi sudionici – iz akademske zajednice i industrije – doprinose stvaranju novih znanja, inovacija i tehnologija. Pravilno upravljanje intelektualnim vlasništvom omogućuje zaštitu i korištenje rezultata, jasnu raspodjelu prava među partnerima te dugoročnu komercijalizaciju i održivost projekata.
Ovaj seminar pružit će polaznicima uvid u važnost intelektualnog vlasništva u kolaborativnim projektima te objasniti kako njime učinkovito upravljati – od ideje i pisanja projektnog prijedloga, preko implementacije, do osiguravanja održivosti i novih prilika nakon njegovog završetka.
Posebna pažnja posvetit će se učinkovitim strategijama upravljanja pravima intelektualnog vlasništva, izradi jasnih sporazuma među partnerima te osiguravanju visokih ocjena u evaluacijama projektnih prijava.

Seminar je namijenjen istraživačima, projektnim menadžerima, predstavnicima tvrtki i industrije te svima koji sudjeluju u razvoju i provedbi istraživačkih i inovacijskih projekata.
Više informacija i prijave: OVDJE

Prijavite se na Connect Day 25, matchmaking događaj za startupove u sklopu ViennaUp festivala
2025-05-13 | Beč, Austria, Beč, Austria
Enterprise Europe Network Hrvatska i Hrvatska gospodarska komora pozivaju startupove i scaleup tvrtke na Connect Day 25, gospodarske susrete koji će se održati 13. svibnja 2025. u Beču u okviru ViennaUP festivala. Ovaj događaj pruža priliku za povezivanje s investitorima, korporacijama i stručnjacima iz različitih industrija, s ciljem poticanja poslovne suradnje i inovacija.
Što nudi Connect Day 25
Gospodarski susreti uključuju poslovne sastanke (B2B), tematske panele i pitch natjecanja. B2B Matchmaking omogućuje izravnu razmjenu ideja i uspostavu suradnje kroz individualne sastanke, jedan na jedan s potencijalnim partnerima, investitorima i korporativnim klijentima.
Corporate Reverse Pitch prilika je da korporacije, mala i srednja poduzeća predstave svoje potrebe i mogućnosti suradnje startupovima, otvarajući vrata za nove poslovne prilike.
Tematski paneli i pitch natjecanja fokusirani su na četiri glavne teme: „DeepTech & Spin-offs“ pokazuje inovacije u području naprednih tehnologija i izdvajanje novih poduzeća iz postojećih organizacija, na „GreenTech“ možete vidjeti tehnologije usmjerene na održivost i ekološku prihvatljivost, „MedTech & LifeScience“ koncentrira se na inovacije u medicinskoj tehnologiji i biološkim znanostima, a „B2B SaaS & AI“ nudi rješenja za poslovne korisnike temeljena na softveru kao usluzi i umjetnoj inteligenciji.
O ViennaUP festivalu
ViennaUp decentralizirani je festival za startupove koji se održava od 8. do 16. svibnja 2025. u Beču. Festival okuplja međunarodnu startup zajednicu, investitore, korporacije i inovacijske entuzijaste kroz raznovrsne događaje diljem grada.
Program je podijeljen u pet tematskih cjelina. „Venture“ nudi povezivanje s investitorima, istraživanje strategija financiranja i predstavljanje poduzetničkih priča uspješnih osnivača. Na „Collaborate“ se mogu čuti dinamične rasprave i brainstorming sesije usmjerene na kolektivnu kreativnost i razvoj inovativnih ideja. „Transform“ stavlja fokus na najnovije tehnologije i paradigmatske, tzv. disruptivne koncepte koji mijenjaju industrije i društvo. Na „Level Up“ sudjelujte na radionicama i networking sesijama za osobni i profesionalni razvoj sudionika. „Connect“ omogućuje izgradnju značajnih veza među inovatorima i promicateljima promjena.
Detaljan program i informacije o pojedinim događajima dostupni su na službenoj stranici festivala.
Kako se prijaviti na Connect Day 25
Startupovi zainteresirani za sudjelovanje u pitch natjecanju i B2B sastancima s investitorima mogu se prijaviti do 31. ožujka 2025. putem službene stranice Connect Day-a.
Više informacija pronađite ovdje.
Za dodatnu podršku, možete se obratiti Enterprise Europe Network Hrvatska. Naša savjetnica Anita Stipić rado će vam pomoći.
Ne propustite priliku predstaviti svoj startup međunarodnoj zajednici, uspostaviti nove strateške partnerstva i istražiti mogućnosti za rast i razvoj na globalnoj razini.

Matchmaking for Industry 4.0 – 2025
2025-05-14 | Vilnius, Litva, Vilnius, Lithuania
U okviru sajma inženjerstva i tehnologije BALTTECHNIKA 2025, održat će se B2B poslovni susret Matchmaking for Industry 4.0 – 2025, dana 14. svibnja u Vilniusu, Litvi.
Sajam BALTTECHNIKA glavni je događaj strojarske industrije u Litvi, namijenjen stručnjacima iz industrije, poslovnim predstavnicima, akademskoj zajednici i svima zainteresiranima za tehnologiju i inovacije te nudi niz događaja povezanih s industrijom.
B2B Matchmaking for Industry 4.0 – 2025 okupit će lokalne i strane proizvođače i poduzeća, mala i srednja poduzeća, institucije za istraživanje i razvoj, DeepTech Inovatore, start-upove, scaleupe, klastere, udruge, investitore, financijere s ciljem pružanja prilike sudionicima da upoznaju potencijalne kupce i dobavljače, uključe se u međunarodnu poslovnu suradnju ili projekte. Fokus događanja je na novim proizvodnim tehnologijama, stručnosti i IT rješenjima koja bi se mogla podijeliti među predstavnicima europske industrije.
Ciljna područja događanja:

Plastika i guma
Obrada metala i strojevi
Električne komponente i oprema, elektronika itd.
Napredne proizvodne tehnologije
Transformacija digitalne industrije
Automatizacija, Robotika, Digitalizacija
IT rješenja za industriju
Industrijska učinkovitost
Prijenos tehnologije
Inovacije u industriji
ostalo

Prijava za sudjelovanje omogućena je putem poveznice ovdje.
Rok za prijavu je 12. svibnja.
Platforma događanja omogućava dogovaranje termina sastanaka s potencijalnim partnerima, a sudionici će imati priliku sudjelovati u brojnim događajima koje nudi izložba BALTTECHNIKA 2025.
Organizatori poslovnog skupa su Gospodarska, industrijska i obrtnička komora Vilniusa, Udruga inženjerske i tehnološke industrije Litve LINPRA, Litvanski izložbeni centar LITEXPO i Enterprise Europe Network Litva uz podršku EEN mreže u kojoj je HGK koordinator Europske poduzetničke mreže Hrvatska.

TERA Cafe: događaj za povezivanje znanosti, inovacija i poduzetništva
2025-06-10 18:00 - 19:00 | Cafe Bar Dali, Zagrebačka 26, Osijek, Croatia (Local Name: Hrvatska)
Osijek će 10. lipnja 2025. godine postati središte susreta akademske zajednice, poduzetnika i inovatora na prvom u nizu događanja pod nazivom TERA Cafe. Ova inicijativa, koju organizira TERA Tehnopolis uz podršku Ministarstva poljoprivrede, šumarstva i ribarstva, održat će se u Cafe baru Dali (Zagrebačka 26, Osijek), od 18 do 20 sati.
Cilj TERA Cafea je u ležernom okruženju okupiti dionike lokalne akademske i poduzetničke zajednice kako bi se informirali o aktualnim temama, razmjenjivali ideje te razvijali nova partnerstva. Ovo je prvi događaj takvog tipa u organizaciji Tere Tehnopolis, koja već više od dva desetljeća aktivno promiče inovacije, nove tehnologije i poduzetništvo.
Program događaja fokusiran je na predstavljanje mogućnosti koje nudi Ministarstvo znanosti, obrazovanja i mladih, s naglaskom na projekt DIGIT (Digitalne, inovativne i zelene tehnologije). Ovaj projekt, uz podršku Svjetske banke, usmjeren je na potporu strukturnim reformama u istraživačkom i inovacijskom sektoru te povećanju konkurentnosti kroz digitalizaciju i održivi razvoj.
Posebnu pozornost dobit će i rad Tematske radne grupe „Žene u ruralnom prostoru“ u okviru Nacionalne mreže Zajedničke poljoprivredne politike. Ovom inicijativom želimo potaknuti i žene u ruralnim područjima da se uključe u poduzetničke i razvojno-istraživačke aktivnosti i projekte.
Program TERA Cafe

18:00 – Pozdravni govor: Ana Šarić, univ.spec.oec., direktorica TERA Tehnopolis
18:05 – Pozdravni govor: izv. prof. dr. sc. Nataša Bokan, predsjednica Tematske radne grupe Žene u ruralnom prostoru Nacionalne mreže ZPP-a, Ministarstvo poljoprivrede, šumarstva i ribarstva
18:10 – Predavanje „Inovacijski programi Ministarstva“: dr. sc. Hrvoje Meštrić, ravnatelj Uprave za znanost i tehnologiju, Ministarstvo znanosti, obrazovanja i mladih
18:30 – Predavanje „Projekt DIGIT“: Matej Vranić, Stručnjak za izradu i implementaciju programa, Ministarstvo znanosti, obrazovanja i mladih
19:00 – Pitanja i odgovori, konzultacije u vezi IPR Helpdesk, umrežavanje

Zbog ograničenog broja mjesta, organizatori pozivaju sve zainteresirane da se na vrijeme registriraju putem online obrasca. Svim sudionicima bit će osigurana konzumacija pića i lagana zakuska. Radujemo se vašem dolasku!

NEXUS 2025 B2B poslovni razgovori
2025-06-16 - 2025-06-18 | LUXEXPO THE BOX, 10 Circuit de La Foire Internationale 1347, Luksemburg, Luxembourg
Drugo izdanje GO International Business Meetings @ Nexus Luxembourg, održat će se u okviru tehnološkog simpozija i izložbe Nexus 2025 usmjerene na otkriće, inspiraciju i praktično učenje, u razdoblju od 16. – 18. lipnja u Luxemburgu, Luxemburgu.
Nexus Luxembourg 2025. usredotočit će se na:

umjetnu inteligenciju
kibernetičku sigurnost
financijsku tehnologiju.

Događanje će sudionicima pružiti priliku za umrežavanje, značajne susrete i strateška partnerstva te će dodatno istaknuti luksemburški vibrantan tehnološki i inovacijski ekosustav prikazujući mješavinu javnih i privatnih inicijativa u intimnoj atmosferi u stilu butika nudeći sudionicima priliku da uspostave veze s ključnim osobama u području tehnologije, financija i kreiranju politika.
Pozivamo sve zainteresirane tvrtke da nas izvijeste o svom interesu za sudjelovanje na e-mail: dkovac@hgk.hr , kako bi vam dostavili šifru za besplatnu ulaznicu sudionika inozemnih delegacija putem platforme za ulaznice Nexus Luxembourg 2025.
Organizator poslovnih susreta je Luksemburška gospodarska komora u suradnji s Luxembourg Trade & Invest i Maison Moderne & the Dots, uz podršku EEN mreže u kojoj je HGK koordinator Europske poduzetničke mreže Hrvatska.
Više informacija pronađite ovdje.

B2B TORINO FASHION MATCH 2025
2025-07-01 - 2025-07-03 | GREENPEA RETAIL PARK, Via E. Fenoglietti 20, TURIN, Italy
Unioncamere Piemonte (Regionalna unija gospodarskih komora regije Pijemont), u suradnji s Gospodarskom komorom Torina, organizira novo izdanje B2B Torino Fashion Match 2025.
Ovaj B2B događaj odlična je prilika ako želite proširiti svoje poslovanje, otvoriti se prema novim mogućnostima ili tražite međunarodne kontakte za uspostavu suradnje.
Međunarodni bilateralni sastanci, koji su besplatni i namijenjeni tekstilnoj/modnoj industriji i sportskom opskrbnom lancu, održat će se od 1. do 3. srpnja 2025., paralelno s 10. izdanjem Torino Fashion Weeka. Ovo prestižno međunarodno modno događanje okuplja tekstilne tvrtke i inovativne brendove iz cijelog svijeta, s posebnim naglaskom na održivost i cijeli tekstilni sustav.
Cilj inicijative je istaknuti nišne tržišta, globalne kulturne tradicije, male i srednje proizvodne tvrtke, dizajnere i nove brendove, ali i odati priznanje velikim modnim imenima koja su oblikovala modnu povijest!
Što vas očekuje
1. i 2. srpnja 2025.
Dvije dinamične dane unaprijed dogovorenih B2B sastanaka, tijekom kojih ćete imati priliku ostvariti međunarodne kontakte i uspostaviti buduće suradnje s potencijalnim partnerima.
3. srpnja 2025.
Cijeli dan posvećen stručnim predavanjima i panelima s međunarodnim govornicima i stručnjacima, koji će vas inspirirati i pružiti vrijedne uvide za unapređenje vašeg poslovanja.
27. lipnja – 3. srpnja 2025.
Sudjelujte u veličanstvenim modnim revijama Torino Fashion Weeka i otkrijte specifične kulture i daleke zemlje kroz uzbudljive modne nastupe brendova iz cijelog svijeta.
Koje će ključne teme biti obrađene?

Moda i tekstil
Kreativne industrije (odjeća i modni dodaci, nakit, torbe, šalovi, rukavice, obuća)
Sportska odjeća, aktivna odjeća, kupaći kostimi, pametni i tehnički tekstili za sportsku industriju
Digitalna rješenja i AI tehnologije za modnu industriju
Maloprodaja, e-trgovina
Investicije
Žensko poduzetništvo
Zelena tranzicija, kružno gospodarstvo, ponovna uporaba, rješenja za reciklažu
Internacionalizacija
Inovacije i vodstvo
Brendiranje i marketing
Prava intelektualnog vlasništva (IPR)

Trebali biste sudjelovati ako ste:

proizvodna tvrtka
modni dizajner
start-up
pružatelj kružnih i održivih rješenja za tekstilnu industriju (reciklaža, ponovna uporaba, popravljanje, zbrinjavanje tekstila i odjeće)
kupci, komercijalni agenti
maloprodajni trgovci, distributeri, modne trgovine, veletrgovci
PR agencije, savjetodavne agencije, marketinški i poslovni razvojni stručnjaci
pružatelji digitalnih/AI usluga
investitori u tekstilnom sektoru
ženske mreže koje podupiru poduzetnice

Kako se prijaviti
Registracije su otvorene do 25. lipnja 2025.
Registrirajte se ovdje.
Za više informacija možete se obratiti u Hrvatsku gospodarsku komoru. Tinu Pahić, našu savjetnica za tekstilnu industriju možete kontaktirati na tpahic@hgk.hr.
Radujemo se događaju koji okuplja predvodnike mišljenja, inovatore i entuzijaste iz cijelog svijeta na tri dana umrežavanja, tematskih predavanja, rasprava i međunarodnih modnih revija.

Sudjelujte na međunarodnim poslovnim susretima Connect2Slovenia u Celju
2025-09-18 | Celje, Slovenija, Celje, Slovenia
Pozivamo mala i srednja poduzeća iz Hrvatske da se priključe jednom od vodećih međunarodnih poslovnih susreta regije. Connect2Slovenia održava se 18. rujna 2025. u sklopu tradicionalnog Međunarodnog sajma u Celju.
Zašto sudjelovati
Ciljano poslovno umrežavanje: Ostvarite izravne B2B kontakte s potencijalnim partnerima iz regije Jugoistočne Europe i Alpe–Adria u sektorima poput industrije 4.0, automobilske industrije, metalne i elektroničke industrije, mobilnosti, transporta i logistike.
Inspirativna panel rasprava: Pridružite se panelu “From Linear to Circular: Transforming SMEs for Sustainable Success”, gdje stručnjaci raspravljaju o praktičnim koracima za prelazak s linearnih na kružne modele poslovanja, s naglaskom na inovacije i suradnju.
Odabrane teme su:

rješenja i tehnologije za Industriju 4.0 – uključujući pametne strojeve, robote, pametnu logistiku i cyber-sigurnost
digitalizacija u industrijskim procesima i poslovanju
automobilska industrija kao ključni sektor umrežavanja
metalna industrija i prateći procesi proizvodnje
električna energija i elektronika, s fokusom na tehnološku razvijenost
mobilnost, transport i logistika, područja snažne regionalne suradnje
istraživanje, razvoj i transfer tehnologija, za jačanje inovacijske suradnje među MSP-ovima.

Kako se prijaviti
Registrirajte se besplatno putem b2match platforme. Više informacija saznajte ovdje.
Sudjelovanje je besplatno. Događaj je uvršten na popis gospodarskih susreta za koje Hrvatska agencija za malo gospodarstvo, inovacije i investicije pokriva troškove sudjelovanja, puta i smještaja. Poduzetnici mogu ostvariti vaučer za Connect2Slovenija u iznosu 250 eura za odlazak u Celje.
Više informacija o uvjetima i načinu prijave za vaučere dostupno je ovdje.
Prilika za hrvatske MSP-ove
Pokretanje prekograničnih suradnji. Iskoristite priliku da predstavite svoje usluge i proizvode potencijalnim partnerima iz regije.
Unapređenje poslovnih modela. Panel rasprave nude konkretnu inspiraciju za uvođenje održivih i modernih rješenja.
Vidljivost i pristup inovacijama. Osvježite svoje poslovanje kroz otkrivanje novih tehnologija i trendova u industriji.
Iskoristite ovu stratešku priliku da proširite svoje poslovanje i izgradite značajne međunarodne veze. Prijavite se na vrijeme, kreirajte kvalitetan profil i rezervirajte svoje sastanke. Put do novih poslovnih prilika vas čeka.
Za dodatne informacije i podršku možete se obratiti na adresu een@hamagbicro.hr.
Ukratko

Događaj: Connect2Slovenia – International Matchmaking Event 2025
Datum: 18. rujna 2025.
Mjesto: Celjski sajam, Dečkova cesta 1, Celje, Slovenija
Sektori: industry 4.0, digitalizacija, automobilizam, metal, elektronika, mobilnost, transport, logistika
Sudjelovanje: besplatno uz mogućnost dobivanja vaučera
Poveznica za događaj: Connect2Slovenia
Poveznica za vaučere: Vaučeri za poslovne susrete u 2025.

Pridružite se hrvatskoj delegaciji na Svjetskoj izložbi u Osaki, Japanu
2025-09-19 - 2025-09-23 | Osaka, Osaka, Japan
Hrvatska agencija za malo gospodarstvo, inovacije i investicije u okviru hrvatskog predstavljanja na Svjetskoj izložbi 2025. u Osaki organizira javni poziv za odlazak u Japan.
Expo 2025 održava se u Osaki od 19. do 23. rujna 2025. godine. Agencija je osigurala vaučere za inovativna mala i srednja poduzeća koja se žele pridružiti gospodarskoj delegaciji. Više informacija o uvjetima i obrascu za prijavu, dostupno je na sljedećoj poveznici.
Posjet izložbi u Osaki, uz prisustvo visokog državnog izaslanstva RH predvođenog predsjednikom Vlade Andrejom Plenkovićem, predstavlja izvanrednu priliku za jačanje gospodarskih odnosa i uspostavu novih poslovnih veza s gospodarstvenicima iz Japana i drugih zemalja koje sudjeluju.
Zašto sudjelovati
Doznajte najnovije informacije o globalnim trendovima i inovacijama. Promovirajte svoje proizvode, tehnologije, usluge i znanje. Sklopite nova partnerstva i sudjelujte u novim projektima. Pronađite nove klijente i osmislite nova rješenja za vaše područje djelovanja.
Troškovi i pripreme
Malo ili srednje poduzeće iz Hrvatske ima pravo na jedan vaučer od 1.500 eura kojim može pokriti troškove gospodarskog susreta – putovanja, smještaja, kotizacije i sl.
Prije samog odlaska na događanje, sudionici će biti u kontaktu s Hrvatskom agencijom za malo gospodarstvo, inovacije i investicije koja će osigurati detaljne upute za sudjelovanje na događanju.
Obavijest je objavljena na mrežnim stranicama našeg partnera, ovdje.
Prijavni obrazac za vaučere možete pronaći na sljedećoj poveznici. Rok za prijavu je 4. srpnja.
Za dodatne informacije, kontaktirajte nas na een@hamagbicro.hr.

Prijavite se na radionicu "Kružno je nužno"
2025-09-23 09:00 - 16:00 | STEP RI, Ul. Radmile Matejčić 1, Rijeka, Hrvatska
U svijetu gdje sirovine poskupljuju, propisi postaju stroži, a kupci sve zahtjevniji – nastaviti poslovati „kao jučer“ više nije opcija. Kružna ili cirkularna transformacija nije samo način da se zadovolji forma ili ispuni ESG izvještavanje. Kada se primjenjuje pametno, ona omogućava stvaranje kvalitetnijih proizvoda, učinkovitije poslovanje i veću konkurentnost na tržištu.
Za malo proizvodno poduzeće to znači jednostavne i praktične promjene koje donose izravne poslovne koristi: manje otpada i niže troškove materijala, dugotrajnije i pouzdanije proizvode, lakše planiranje proizvodnje te veću spremnost na nove zahtjeve kupaca. Sve to čini poduzeće otpornijim, profitabilnijim i bolje pozicioniranim za buduće poticaje i tržišne prilike.
Zato kružna transformacija nije trošak niti obaveza – već poslovna prilika za svako malo poduzeće da poveća marže, smanji rizike i osigura održiv rast.
Na radionici „Kružno je nužno“ sudionici će, kroz praktičan rad na izazovima iz vlastite djelatnosti, imati priliku upoznati:

kako stvarati proizvode koji traju dulje, koriste manje resursa, imaju niže troškove i lakše se recikliraju,
kako prepoznati prilike za inovacije primjenom Design Thinking postupka,
kako poboljšati poslovni model i uvesti učinkovito upravljanje kružnim poslovanjem.

Cilj radionice je upoznati poduzeća s načinima kako kroz kružnu transformaciju smanjiti gubitke, povećati učinkovitost i razviti nove proizvode za dugoročni rast.
*Mehatronika je interdisciplinarno područje inženjerstva koje povezuje strojarstvo, elektroniku i računarstvo s ciljem razvoja pametnih sustava, uređaja i proizvoda.

Sadržaj radionice

Radionica vas vodi od prepoznavanja izazova do kreiranja inovativnih rješenja:

Kružni poslovni modeli kao inspiracija za transformaciju poslovanja i oblikovanje konkurentne ponude
Rad na stvarnim slučajevima po sektorima – predstavljanje poduzeća i prepoznavanje prilika za transformaciju poslovanja
“Nightmare competitor” vježba – razvoj scenarija u kojem zamišljeni konkurent prijeti poslovanju poduzeća iz sektora
Definiranje poslovnog problema poduzeća kroz strukturirani proces
Kreiranje inovativnih rješenja i prototip ideje uz primjenu 9R principa i cirkularnih poslovnih modela
Testiranje izvedivosti i oblikovanje poslovnog modela koji objedinjuje predložene transformacije

Po završetku radionice (od 16 do 17h) zainteresiranim polaznicima će biti omogućene individualne konzultacije.

Radionica je namijenjena vlasnicima, menadžerima i stručnjacima za proizvodnju, razvoj proizvoda, prodaju i upravljanje u poduzećima iz mehatronike, plastike, pakiranja i građevine. Rok za prijavu je 22. rujna 2025. do 12 sati ili do popunjavanja mjesta.

Više od konferencije za start-upove, Slush'D i ove godine u Zagrebu
2025-09-24 - 2025-09-25 | Zagrebačka škola za ekonomiju i menadžment, Ulica Filipa Vukasovića 1, Zagreb, Croatia (Local Name: Hrvatska)
Ove jeseni, Zagreb ponovno postaje epicentar regionalne startup scene. Zagreb Slush’D 2025 održava se 25. rujna u ZŠEM-u i donosi festival poduzetništva, inovacija i inspiracije. Riječ je o lokalnoj verziji globalno poznate Slush konferencije, koja okuplja osnivače, investitore, studente i startup entuzijaste te prenosi istu energiju i duh inovacije, ali u intimnijem i regionalnom okruženju.
Što vas očekuje:

Inspirativni govornici: više od 30 osnivača, investitora i lidera dijeli svoje priče – od prvih izazova do globalnih uspjeha.
Intenzivan networking: prilika za povezivanje sa startupima, investitorima, studentima i korporacijama.
Startup natjecanje: najbolji timovi osvajaju put na Slush Helsinki 2025, uključujući ulaznicu, put i smještaj.
Autentična atmosfera: iskreni razgovori, konkretni savjeti i nova iskustva koja mogu promijeniti smjer vašeg poslovanja.

Zagreb Slush’D nije samo konferencija – to je mjesto gdje priče postaju prilike, a kontakti i ideje prerastaju u stvarne projekte i suradnje.
Ne propustite priliku – osigurajte svoje mjesto već danas.
Ukratko

Događaj: Zagreb Slush’D 2025
Datum: 24. i 25. rujna 2025.
Mjesto: Zagrebačka škola za ekonomiju i menadžment, Ulica Filipa Vukasovića 1, Zagreb
Publika: start-up entuzijasti, osnivači, studenti, investitori
Ulaznice: Entrio

Zadnji poziv za prijavu inovacija za izložbu BUDI UZOR®/INOVA 2025!
2025-09-25 - 2025-09-27 | Zagrebački velesajam, Avenija Dubrovnik 15, Zagreb, Croatia (Local Name: Hrvatska)
Međunarodna izložba inovacija, prototipova i poslovnih planova BUDI UZOR® na INOVI 2025 se ove godine održava na Zagrebačkom velesajmu, od 25. do 27. rujna 2025. godine. Izložba je namijenjena inovatorima i nositeljima poslovnih ideja koji žele ispitati tržišnu vrijednost svoje inovacije i započeti poslovanje. Organizatori Izložbe su TERA Tehnopolis d.o.o., Hrvatska udruga inovatora poduzetnika (HUIP), Savez hrvatskih inovatora (SHI) i Savez inovatora Zagreba (SIZ).
Dolaskom brojnih stranih delegacija i njihovim izlaganjem, izložba je prigoda za održavanje niza poslovnih razgovora, mjesto za pronalazak partnera, kupaca, dobavljača ili djelatnika. Svi sudionici imaju priliku povećati svoju konkurentnost i probiti se na domaće i europsko tržište.
Pozivamo sve inovatore na sudjelovanje na izložbi i predstavljanje svojih inovacija, a istraživače na prezentiranje rezultata svojih projekata i istraživanja. Inovacije će biti ocijenjene od strane stručnog žirija, a izložba je prilika za ispitati tržišnu vrijednost istih, promovirati ih, pronaći potencijalne partnere, kupce i suradnike. Krajnji rok za prijavu inovacija i istraživačkih rezultata je 3. rujna, a možete ih prijaviti putem prijavnog obrasca.
U sklopu izložbe organizirat će se i Znanstvena avenija. Nakon vrlo uspješne premijere Znanstvene avenije 2023. i 2024. godine, uz sudjelovanje inovacija brojnih hrvatskih i inozemnih fakulteta. Znanstvena avenija, uz poseban ocjenjivački sud i brojna odličja je mjesto razmjene znanja, iskustava i inovativnih dostignuća renomiranih hrvatskih i inozemnih znanstvenika.
Ove godine ponovno možete pronaći Teru Tehnopolis na izložbi BUDI UZOR® na INOVI. Sva tri dana izložbe na TERA štandu očekuje vas:

Europska poduzetnička mreža (EEN) – Sajam poslovnih mogućnosti, internalizacija poslovanja i povezivanje partnera;
EEN IPR Help Desk – konzultacije za zaštitu intelektualnog vlasništva u suradnji s Državnim zavodom za intelektualno vlasništvo (DZIV);
Info-štand TERA projekata.

Za više informacija o prijavi inovacija i samom programu izložbe, posjetite službenu stranicu INOVA Hrvatska.

European Geothermal Congress 2025 u Zürichu, glavni europski događaj u području geotermalne energije
2025-10-06 - 2025-10-10 | Zürich, Švicarska, Zürich, Switzerland
Pozivamo hrvatske poduzetnike iz sektora energetike, posebno tvrtke aktivne u segmentu obnovljivih izvora, energetske učinkovitosti, tehnologije i istraživanja, da se priključe vodećem europskom događaju u području geotermalne energije. European Geothermal Congress 2025 održat će se od 6. do 10. listopada 2025. na lokaciji Zürich Congress Centre u Švicarskoj.
Kongres organizira EGEC Geothermal u suradnji s Geothermie-Schweiz.
Prilika za hrvatske tvrtke
European Geothermal Congress vodeći je europski događaj za razvoj i promociju geotermalne energije. Okuplja stručnjake iz akademskog svijeta, industrije, financija i politike te pruža platformu za upoznavanje trendova, tehnologija i inovacija.
Hrvatskim poduzetnicima pruža se prilika za ostvarivanje vrijednih kontakata i umrežavanje s liderima i kolegama iz geotermalnog sektora – od predstavnika industrije do istraživača i donosioca javnih politika. Mogu iskoristiti priliku za upoznavanje najnovijih proizvoda, usluga i inovacija u geotermalnoj energetici ili za poticanje prepoznatljivosti vlastitog brenda i predstavljanje partnerima i klijentima.
Što očekivati
Program kongresa uključuje svečano otvorenje, stručna predavanja, tehnološke sesije koje obuhvaćaju različita područja geotermalne tematike. Sudionici će moći sudjelovati u kratkim sastancima 1-na-1, b2b matchmaking, i dobiti priliku za ciljano umrežavanje.
Predviđene su i terenske posjete – od hidrotermalnih sustava u gradu Riehen do laboratorija ETH Zürich i inovativnih geothermal projekata širom Švicarske.
Kako se prijaviti
Dostupne su registracije putem platforme b2match, gdje je moguće otvoriti profil i rezervirati sastanke. Više na www.b2match.com/e/egc-registration.
Ne propustite priliku da svoje poslovanje povežete s međunarodnim stručnjacima u području geotermalne energije.
Putni vaučer
Događaj je uvršten na popis gospodarskih susreta za koje Hrvatska agencija za malo gospodarstvo, inovacije i investicije pokriva troškove sudjelovanja, puta i smještaja. Poduzetnici mogu ostvariti vaučer za poslovne susrete u sklopu događanja European Geothermal Congress u iznosu 700 eura za odlazak u Zürich.
Za dodatne informacije možete se obratiti i na adresu een@hamagbicro.hr.
Sažetak

Događaj: European Geothermal Congress 2025
Datum: 6. – 10. listopada 2025.
Mjesto: Zurich Congress Centre, Zürich, Švicarska
Sektor: energetika, posebno tvrtke aktivne u segmentu obnovljivih izvora, energetske učinkovitosti, tehnologije i istraživanja
Registracija: putem B2match platforme
Poveznica za vaučere: Vaučeri za gospodarske susrete

Poslovni susreti u Crnoj Gori, Konferencija o ekonomiji i okrugli stol Finno 2025
2025-10-15 - 2025-10-17 | Hotel Splendid, Bečići bb, Budva, Crna Gora, 85310
Imajući u vidu objavljeni poziv za zajedničke projekte poduzetnika iz Hrvatske, Bosne i Hercegovine i Crne Gore pozivamo mikro i mala poduzeća iz pograničnih područja da iskoriste priliku za razvoj svog poslovanja.
Kroz projekt Embrace koji provodi Hrvatska agencija za malo gospodarstvo, inovacije i investicije poduzetnici iz pograničnih područja mogu ostvariti do 200 tisuća eura za zajedničke komercijalne projekte s partnerima iz BiH i/ili Crne Gore.
Više o pozivu možete saznati ovdje.
Zainteresirani mogu početi s pripremama za prijavu, a za traženje partnera najbolje je otići direktno na izvor.
Pozivamo stoga hrvatske male poduzetnike, ali i sve ostale poduzetnike, stručnjake i organizacije zainteresirane za ekonomiju, poslovne trendove i regionalni razvoj da sudjeluju na Economic Conference Montenegro 2025, koja će se održati 16. i 17. listopada 2025. u Hotelu Splendid u Budvi, Crna Gora, te na okrugli stol Finno 2025: Digital, Green, Sustainable, dan prije, 15. listopada.
Ova konferencija ciljano okuplja donositelje odluka, gospodarstvenike, akademsku zajednicu i kreatore politika iz regije kako bi raspravili najvažnije makroekonomske trendove, izazove i prilike koje oblikuju budućnost regije. Sudionici će imati priliku čuti inspirativna predavanja, sudjelovati u panel diskusijama i tematskim sesijama te razmijeniti ideje i iskustva kroz umreživanje uživo.
Program konferencije obuhvaća teme poput globalnih ekonomskih trendova, utjecaja tehnologije i digitalne transformacije na regionalne ekonomije, inovacija u poljoprivredi, turističkog sektora od „365 dana“ te uloge radne snage u jačanju otpornosti ekonomije.
Konferencija nudi i vrijednu platformu za upoznavanje s relevantnim dionicima iz poslovnog i javnog sektora, stvaranje novih kontakata te razmatranje konkretnog utjecaja makroekonomskih politika i inovacija na poslovanje u regiji.
Više informacija za sve zainteresirane možete pronaći ovdje te, naravno na Finno stranici ovdje.
Ne propustite ovu priliku da sudjelujete u važnoj regionalnoj raspravi i povežete svoje poslovanje s ključnim akterima u Jugoistočnoj Europi.
Sažetak

Događaj: Economic Conference Montenegro 2025
Datum: 15. – 17. listopada 2025.
Mjesto: Hotel Splendid u Budvi, Crna Gora
Sektori: svi
Poveznica za konferenciju: Economic Conference Montenegro 2025
Poveznica za okrugli stol: Finno 2025: Digital, Green, Sustainable

Analizirajte svoje poslovanje
2025-10-16 | STEP RI, Ul. Radmile Matejčić 1, Rijeka, Hrvatska
Četvrtak, 16. listopada 2025. od 10:00 do 14:30 sati
Razumjeti vlastite financije i koristiti ih kao alat za upravljanje poslovanjem jedna je od najvažnijih vještina svakog poduzetnika. Važno je znati kako vaše poslovanje stoji, što u njemu poboljšati, kako upravljati novčanim tokom i na temelju kojih podataka planirati budućnost.
Polaznici radionice kroz praktične će primjere naučiti:

Kako iz financijskih izvještaja izvući najvažnije informacije za poslovanje
Koji su najvažniji pokazatelji poslovanja i kako ih koristiti u svakodnevnom odlučivanju
Kako prepoznati prve znakove problema u poslovanju kroz analizu podataka
Zašto je praćenje i planiranje novčanog toka ključno za opstanak i rast tvrtke
Kako koristiti financijske podatke za donošenje boljih i sigurnijih poslovnih odluka

Sudionici će tijekom radionice dobiti uvid u osnovne alate za analizu poslovanja i praktičnu primjenu financijskih izvještaja. Naučit će kako koristiti financijske podatke za donošenje odluka te lakše prepoznavati rizike i prilike u poslovanju. Radionica otvara prostor za sigurnije i informiranije upravljanje poslovnim procesima.
Cilj radionice jest osnažiti sudionike u domeni analize financijskih podataka radi donošenja informiranih poslovnih odluka te prepoznavanja rizika i prilika u poslovanju.
Više informacija pronađite OVDJE.

Madrid Connect 2025, međunarodno okupljanje deep tech inovatora
2025-10-28 - 2025-11-05 | Talent Garden Madrid, C/Juan de Mariana 15, Madrid, Španjolska
Madrid Connect 2025, međunarodni događaj posvećen povezivanju inovatora, investitora i istraživačkih institucija u području deep tech-a, održava se 28. i 29. listopada 2025. u Madridu u Španjolskoj.
Znanstveni park iz Madrida, Parque Científico de Madrid organizira događaj u prostorijama Talent Garden Madrid. Za one koji ne mogu sudjelovati uživo, planirana je i online verzija 4. i 5. studenoga 2025. putem platforme b2match.
Cilj je pozicionirati Madrid kao međunarodni centar izvrsnosti u razvoju tehnologija budućnosti.
Ključne teme
Madrid Connect 2025 donosi fokus na tri strateška područja. Raspravljat će se o Space, Defence & Semiconductors, o novim tehnologijama u svemirskoj industriji, obrambenom sektoru i o poluvodičima.
Tu je i Digital Health, Biotechnology & AI koji uključuje primjenu umjetne inteligencije u zdravstvu i biotehnologiji.
Circular Economy, Clean Energy & Energy Vectors donosi novosti o inovacijama za zelenu tranziciju i održivo gospodarstvo.
Zašto sudjelovati
Događaj okuplja znanstvene startupove i scaleupove, investicijske fondove, korporacije, sveučilišta, istraživačke centre, klastere i javne institucije, čime sudionicima pruža jedinstvenu priliku za:

povezivanje s potencijalnim partnerima, investitorima i kupcima
predstavljanje vlastitih inovacija na međunarodnoj sceni
stjecanje uvida u najnovije globalne trendove u deep tech industriji
sudjelovanje na panelima, stručnim predavanjima i tematskim raspravama.

Registracija
Sudjelovanje je moguće uz prethodnu registraciju putem platforme b2match, gdje sudionici mogu unaprijed dogovoriti sastanke i umrežavanje.
Više informacija i registracija dostupni su na poveznici, Madrid Connect 2025.
Vaučeri
Događaj je uvršten na popis gospodarskih susreta za koje Hrvatska agencija za malo gospodarstvo, inovacije i investicije pokriva troškove sudjelovanja, puta i smještaja. Poduzetnici mogu ostvariti vaučer za poslovne susrete u sklopu događaja Madrid Connect u iznosu 700 eura za odlazak u Madrid.
Za dodatne informacije možete se obratiti i na adrese een@hamagbicro.hr ili eurostars@hamagbicro.hr.
Ukratko

Događaj: Madrid Connect 2025
Datum: 28. – 29. listopada 2025. (uživo) | 4. – 5. studenoga 2025. (online)
Mjesto: Talent Garden Madrid, C/Juan de Mariana 15, Madrid, Španjolska
Sektori: deep tech, svemir i obrana, poluvodiči, digitalno zdravstvo, biotehnologija, umjetna inteligencija, kružno gospodarstvo, čista energija, energetski vektori
Sudjelovanje: besplatno, uz obaveznu registraciju putem platforme b2match
Poveznica za događaj: Madrid Connect 2025
Poveznica za vaučere: Ažurirana lista događanja

Voogle 2025 - održivost, tehnologija, budućnost
2025-10-29 | Hrvatsko narodno kazalište, Ul. Augusta Cesarca 1, Varaždin, Croatia (Local Name: Hrvatska)
Voogle konferencija je godišnji međunarodni događaj koji se održava u Varaždinu i okuplja poduzetnike, IT stručnjake, inovatore i investitore s ciljem razmjene znanja, iskustava i ideja te povezivanja poslovne i tehnološke zajednice. Organizator konferencije je Tehnološki park Varaždin, u suradnji s Enterprise Europe Networkom (EEN) i uz podršku Grada Varaždina.
Ovogodišnje izdanje održat će se u srijedu, 29. listopada 2025., s početkom u 9:30, u prostoru Hrvatskog narodnog kazališta u Varaždinu.
Središnja tema Vooglea 2025 je Industrija budućnosti – održivost, cirkularna ekonomija i Industrija 5.0. Fokus konferencije bit će na odgovornoj primjeni tehnologije, novim poslovnim modelima temeljenim na kružnoj ekonomiji te suradnji čovjeka i tehnologije u oblikovanju otpornijeg gospodarstva.
Sudionike očekuje bogat program predavanja, panel rasprava i prilika za umrežavanje, kroz koje će moći razmijeniti iskustva, steći nove kontakte i dobiti uvid u aktualne trendove. Važan dio programa čini Voogle Akcelerator, u kojem startupovi predstavljaju svoje projekte pred žirijem i investitorima.
Najbolja tri tima osvojit će financijsku podršku u iznosu od 2.000 do 5.000 eura. Voogle i ove godine ostaje mjesto gdje se susreću ljudi i ideje – platforma koja potiče suradnju i otvara prostor za razvoj održivih i inovativnih rješenja.

Digitalna sigurnost u svakodnevnom radu
2025-10-30 | STEP RI, Ul. Radmile Matejčić 1, Rijeka, Hrvatska
Četvrtak, 30. listopad 2025. od 09:00 do 15:00 sati
Granica između privatnog i poslovnog sve je tanja – a broj prijetnji sve veći. Od phishing poruka i lažnih web stranica, do slučajnog slanja povjerljivih podataka ili slabih lozinki koje otvaraju vrata hakerima – čak i naizgled bezazlena greška može dovesti do gubitka podataka, reputacije ili ozbiljnih financijskih posljedica.
Čak 95% sigurnosnih incidenata uzrokovano je ljudskom pogreškom (Mimecast, 2025), što jasno pokazuje da su upravo zaposlenici – bez obzira na svoju funkciju – često prva linija obrane, ali i najslabija karika u sustavu sigurnosti.
Cilj radionice jest polaznicima pružiti konkretna znanja, vještine i navike koje će im pomoći da prepoznaju prijetnje, zaštite podatke i sigurno koriste tehnologiju – bilo da rade iz ureda, od kuće ili u pokretu.
Više informacija pronađite OVDJE.

B2B poslovni razgovori: Smart City Open Innovation Challenge u okviru Smart City Expo u Barceloni
2025-11-04 - 2025-11-06 | Barcelona, Španjolska, Barcelona, Spain
Europska poduzetnička mreža (EEN) poziva sve zainteresirane tvrtke koje mogu ponuditi inovativne tehnologije za rješavanje urbanih izazova korporacija i javnih institucija da prijave svoje sudjelovanje na Smart City Open Innovation Challenge hibridnim B2B poslovnim razgovorima, koji će se održati u okviru Svjetskog kongresa Smart City Expo u Barceloni, Španjolska.
B2B i B2G razgovori između vlasnika izazova i ponuditelja inovativnih tehnologija za njihovo rješavanje održati će se:

neposredno od 4. – 6. studenoga (rok za prijavu je 25. listopada)
online od 28. – 30. listopada i 12. studenoga (rok za prijavu je 11. studenoga)

Registracija sudionika je putem poveznice ovdje.
Više informacija ovdje.

Webinar posvećen klasteru 5: Klima, energija i mobilnost
2025-11-06 10:00 - 12:30 | Online
Pozivamo Vas na nacionalni informativni webinar posvećen klasteru 5: Klima, energija i mobilnost koji će se održati 6. studenog 2025. godine kao dio Ciklusa nacionalnih webinara i informativnih dana posvećenih predstavljanju poziva u okviru programa Obzor Europa u 2026. godini.
Webinar je namijenjen svim zainteresiranim dionicima koji žele steći uvid u klaster 5 programa Obzor Europa. Cilj webinara je informirati zainteresirane dionike o mogućnostima sudjelovanja u Programu te pružiti informacije o nadolazećim natječajima u 2026. godini u okviru Radnog programa za 2026. i 2027. godinu.
Radni program za klaster 5 – Klima, energija i mobilnost javno je dostupan u nacrtu u verziji od 10. listopada 2025. godine. Ovaj nacrt Europska komisija još nije službeno usvojila niti odobrila. Svi izneseni stavovi preliminarni su stavovi službi Komisije te se ne mogu smatrati njezinim službenim stavom.
Uz natječaje klastera 5, predstavit će se i mogućnosti za prijavitelje u drugim područjima Programa čiji su natječaji tematski komplementarni onima u klasteru Klima, energija i mobilnost. To su sljedeća područja:

Novi europski Bauhaus (komponenta za istraživanje i inovacije)
klaster 2 – Kultura, kreativnost i uključivo društvo
Svemir (klaster 4)
klaster 6 – Hrana, biogospodarstvo, prirodni resursi, poljoprivreda i okoliš

Ciklus događanja organiziraju Ministarstvo znanosti, obrazovanja i mladih i Agencija za mobilnost i programe Europske unije, u suradnji sa Sveučilišnim računskim centrom (SRCE). Više informacija o ciklusu i pregled ostalih planiranih webinara uskoro će biti dostupni na portalu Obzor Europa u rubrici Novosti.
Datum: 6. studenog 2025.
Vrijeme: 10:00 – 12:30
Lokacija: virtualno, Zoom
Potrebna je registracija!
Program webinara

B2B sastanci na Nacionalnom sajmu kvantnih tehnologija Ujedinjene Kraljevine 2025.
2025-11-07 | London, UK, London, United Kingdom
U sklopu Nacionalnog sajma kvantnih tehnologija Ujedinjene Kraljevine, Europska poduzetnička mreža organizira B2B susret, 7. studenoga u Londonu.
Individualni B2B sastanci omogućit će povezivanje s ključnim donositeljima odluka i vodećim stručnjacima iz Ujedinjenog Kraljevstva i inozemstva te istraživanje potencijala suradnje koja može ubrzati rast poslovanja i povećati utjecaj u dinamičnom sektoru kvantnih tehnologija. Sastanci će se održati u organiziranom okruženju istoga dana kada i sajam.
Područja fokusa uključuju: digitalne tehnologije, elektroniku, energiju, zdravlje, fotoniku, kvantnu mehaniku, robotiku i umjetnu inteligenciju, sigurnost i obranu, senzore i svemir.
Registracija za B2B sastanke moguća je putem platforme ovdje.
Rok za registraciju sudionika je 4. studenoga, a za ugovaranje sastanaka 6. studenoga.
Nakon registracije na platformi, obavezna je i prijava putem stranice Quantum Showcase, čime se omogućuje pristup svim sadržajima događanja. Budući da su ove godine paralelno otvorene registracije za posjetitelje i iskaz interesa izlagača (EoI), potrebno je odabrati odgovarajuću opciju pri prijavi.
Dodatne informacije dostupne su ovdje.

CRED 2025, konferencija poslovne informatike u Zagrebu
2025-11-13 | Wespa Business & Lounge, Radnička cesta 50, Zagreb
Pridružite nam se na CRED 2025 u četvrtak, 13. studenog u Zagrebu i otkrijte kako CRM, RPA, ERP i Data & AI mogu unaprijediti vaše poslovanje, uz predavanja, panele, demonstracije softvera i networking s liderima i stručnjacima. Konferencija se održava u prostorijama Wespa Business & Lounge na adresi Radnička cesta 50.
Konferencija spaja četiri ključna segmenta poslovne informatike:

CRM – upravljanje odnosima s klijentima
RPA – automatizacija rutinskih procesa
ERP – upravljanje cjelokupnim poslovanjem
Data & AI – analitika i inteligentna optimizacija poslovanja

Bilo da radite u IT-u, digitalnoj transformaciji, softverskom razvoju ili poslovnom upravljanju, CRED 2025 je konferencija koju ne smijete propustiti. Očekujte inspirativna predavanja, panele, demonstracije softvera, minglanje i praktična znanja koja možete odmah primijeniti u svom poslovanju.
CRED 2025 se organizira uz podršku Grada Zagreba, srca inovacija i poslovne budućnosti.
Zabilježite datum. Umrežite se s liderima. Iskusite najnovije inovacije na konferenciji CRED 2025.
Ukratko

Događaj: CRED 2025: Konferencija poslovne informatike
Datum: 13. studenoga 2025. od 9:00 sati
Mjesto: Wespa Business & Lounge, konferencijska sala Green Gold Premium, Radnička cesta 50, Zagreb
Sektor: IT I digitalne industrije, razvoj softvera i poslovno upravljanje
Poveznica: CRED 2025: Konferencija poslovne informatike

Seminar: Procjena vrijednosti poduzeća
2025-11-13 | STEP RI, Ul. Radmile Matejčić 1, Rijeka, Hrvatska
Četvrtak, 13. studeni 2025. od 10:00 do 12:30 sati
Procjena vrijednosti poduzeća više nije tema rezervirana samo za velike korporacije i investitore. Bez obzira na to planirate li prodaju, prijenos vlasništva, povlačenje iz operativne uloge ili ulazak u novu fazu rasta i investiranja – poznavanje vrijednosti poduzeća ključan je alat za donošenje informiranih i sigurnih odluka.
Sve veći broj malih i srednjih poduzetnika suočava se s pitanjima nasljeđivanja, izlaska iz vlasništva, ulaska investitora ili strateškog partnera – ili jednostavno želi bolje razumjeti stvarnu tržišnu vrijednost onoga što je godinama gradio.
Seminar se fokusira na procjenu vrijednosti poduzeća iz perspektive malih i srednjih poduzetnika. Sudionici će dobiti pregled osnovnih metoda i pristupa procjeni vrijednosti, upoznati se s najčešćim izazovima i pogreškama u praksi te dobiti konkretne smjernice za prodaju, vlasničku tranziciju ili privlačenje investitora. Govorit će se o situacijama u kojima vlasnik ne želi ili ne može osigurati nasljednika pa razmišlja o prodaji, kao i o slučajevima prodaje startupa ili udjela u poduzeću.
Seminar uključuje i osnovne pravne i porezne aspekte vezane uz procjenu vrijednosti, što će sudionicima pomoći steći temeljna znanja i sigurnost u donošenju poslovnih odluka vezanih uz prodaju, kupnju ili restrukturiranje poduzeća.
Seminar je namijenjen malim i srednjim poduzetnicima, startup osnivačima, menadžerima, vlasnicima poduzeća koji razmišljaju o prodaji, prijenosu vlasništva ili investiranju.
Više informacija pronađite OVDJE.

Rebuild Ukraine Matchmaking u Varšavi
2025-11-13 - 2025-11-14 | Varšava, Poljska, Varšava, Poland
Pozivamo hrvatske tvrtke da sudjeluju na Rebuild Ukraine Matchmaking koji će se održati 13. i 14. studenoga 2025. u Varšavi u Poljskoj, Expo XXI.
Događaj je organiziran u suradnji s Enterprise Europe Network uz podršku Europske komisije i omogućuje idealnu priliku za hrvatske mala i srednje tvrtke, proizvođače, dobavljače, investitore i pružatelje usluga koji žele iskoristiti rekonstrukciju i obnovu u Ukrajini kao platformu za novu suradnju.
Teme
Sektori i rješenja koja se traže:

materijali za graditeljstvo i inženjerske usluge
tradicionalna i obnovljiva energetska rješenja
financiranje i investicije za velike projekte obnove
telekomunikacijska i IT infrastruktura
transport, logistika i rehabilitacija prometnih sustava
digitalne tehnologije, AI i automatizacija
strojarstvo, industrijska oprema, komponente za kritičnu infrastrukturu
dual-use i strateške tehnologije za civilnu obnovu.

Kako sudjelovati
Registrirajte se putem poveznice u nastavku.
Na platformi kreirajte profil koji jasno opisuje vašu ponudu i što tražite, što je važno za ugovaranje sastanaka.
Pretražite druge sudionike, pošaljite zahtjeve za sastanke oči u oči (onsite ili online) i zakažite ih unaprijed.
Pripremite se da maksimalno iskoristite vrijeme u Varšavi vezano za sastanke, nove kontakte, konkretne prilike.
Vaučeri
Događaj je uvršten na popis gospodarskih susreta za koje Hrvatska agencija za malo gospodarstvo, inovacije i investicije pokriva troškove sudjelovanja, puta i smještaja. Poduzetnici mogu ostvariti vaučer za poslovne susrete u sklopu događaja Rebuild Ukraine u iznosu od 700 eura za odlazak u Varšavu.
Za dodatne informacije možete se obratiti i na adresu een@hamagbicro.hr.
Ukratko

Događaj: Rebuild Ukraine Matchmaking na Expo XXI
Datum: 13.–14. studenoga 2025.
Mjesto: Expo XXI, ul. Prądzyńskiego 12/14, 01-222 Varšava, Poljska
Sektori: građevinarstvo i inženjering, energetski sektor (tradicionalna i obnovljiva energija), financiranje i investicije, IT i telekomunikacije, transport i logistika, industrijska oprema i strojarstvo, digitalne tehnologije i automatizacija, dual-use tehnologije za civilnu obnovu
Sudjelovanje: uz obaveznu registraciju putem platforme b2match (moguće onsite i online sudjelovanje)
Poveznica za događaj: Rebuild Ukraine Matchmaking Platform
Poveznica za vaučere: Ažurirana lista događanja

Stvaraj održive ideje: BUDI UZOR® 2025. i Poduzetnička akademija
2025-11-28 | Ekonomski fakultet u Osijeku, Trg Ljudevita Gaja 7, Osijek, Hrvatska, 31000
Već dugi niz godina Osijek je domaćin natjecanja u pisanju poslovnih planova i generiranju inovativnih poslovnih ideja. U organizaciji TERA Tehnopolis 28.11.2025. u 10 sati na Ekonomskom fakultetu u Osijeku održava se 21. Natjecanje u pisanju poslovnih planova BUDI UZOR® i Poduzetnička akademija – program koji okuplja učenike, studente, poduzetnike i stručnjake željne pomicanja granica i stvaranja promjena. Na mrežnim stranicama Tere Tehnopolis učenicima i studentima su dostupne detaljne upute za prijavu i sudjelovanje, čime se osigurava da svatko tko ima ideju, dobiva priliku razviti je uz podršku stručnjaka.
Program počinje svečanim pozdravom i uvodnom prezentacijom. Zatim slijedi finale Natjecanja u pisanju poslovnih planova BUDI UZOR® 2025. na kojem mladi sudionici predstavljaju svoje ideje pred stručnim žirijem i publikom. Natjecatelji su prethodno prošli faze edukacija i mentoriranja uz stručnjake iz Tere Tehnopolis, učeći kako svoje ideje pretvoriti u održive poslovne projekte.
Ovo natjecanje već dva desetljeća potiče mlade na poduzetno razmišljanje, istraživanje tržišta i razvijanje konkretnih projekata koji mogu postati stvarni poslovi. Poseban naglasak stavlja se na inovativnost i društvenu odgovornost – jer poduzetništvo danas nije samo posao, nego i doprinos zajednici.
Poduzetnička akademija – Panel rasprava: znanje iz prakse
Paralelno s natjecanjem održava se Poduzetnička akademija, edukativni program koji okuplja predavače iz akademskog i poslovnog svijeta. Kroz interaktivni panel, sudionici će čuti više o održivom poslovanju te novim trendovima koji mijenjaju poslovne procese. Akademija je namijenjena mladima koji tek ulaze u svijet poduzetništva, kao i ostalima koji žele čuti više o održivosti poslovanja i utjecaju umjetne inteligencije.
Tema panela SustAIn usmjerena je na izazove i prilike koje poduzetnici susreću – od prvih koraka i pogrešaka, do trenutka kada ideja preraste u uspješan projekt.
Kroz zanimljive razgovore panelista i doprinos svakog sudionika, panel je inspiracija i mjesto dijaloga: sudionici dijele osobna iskustva i stečena znanja, te odgovaraju na pitanja publike. Takva otvorena razmjena znanja potiče novu generaciju poduzetnika da vjeruju u svoje ideje i pronađu hrabrost za djelovanje. Svi zainteresirani mogu sudjelovati na akademiji kao slušatelji, dovoljno je ispuniti prijavni obrazac na ovom linku. Prijave su otvorene do 21. studenog.
Program završava dodjelom brojnih vrijednih nagrada i networkingom, koji svake godine donese nova poznanstva i suradnje. Upravo taj trenutak – kad se studenti, poduzetnici i mentori povežu – najbolje pokazuje smisao cijelog projekta: stvoriti zajednicu ljudi koji vjeruju u snagu ideja.
BUDI UZOR® nije samo događaj, nego mentorski program koji već godinama gradi kulturu inovativnosti i poduzetnosti. U svijetu koji se brzo mijenja, upravo su ovakve inicijative ključne za stvaranje budućnosti u kojoj ideje postaju rješenja, a mladi – pokretači promjena.

Horizons of Innovations, forum za suradnju na istraživačkim projektima EU u Novom Sadu
2025-12-02 | Naučno-tehnološki park Novi Sad, Fruškogorska 1, Novi Sad, Serbia
Istraživačka, inovacijska i poduzetnička zajednica pozvana je na „Horizons of Innovations – EU Research Collaboration Forum“, međunarodni forum koji će se održati 2. prosinca 2025. u Naučno-tehnološkom parku Novi Sad.
Događaj okuplja dionike iz cijele Europe – istraživače, startupove, male i srednje tvrtke, javne institucije i organizacije koje podržavaju znanstveno-tehnološki razvoj.
Zašto sudjelovati
Forum pruža priliku za uspostavu znanstveno-poslovnih veza, razmjenu znanja i zajednički razvoj inovativnih projekata financiranih kroz programe Europske unije. Sudionici će imati priliku sudjelovati u inspirativnim keynote predavanjima, panelima i interaktivnim sesijama te zakazati sastanke 1-na-1, među kojima su R2R za akademsku suradnju, B2R za poslovno-akademsku suradnju i B2B za poslovnu suradnju.
Istraživačko-poslovni sastanci zakazuju se putem platforme b2match.
Kako se uključiti
Registracija je besplatna. Prijaviti se možete putem online platforme najkasnije do 20. studenog 2025., a raspored sastanaka potrebno je zakazati do 24. studenog 2025. Broj sudionika je ograničen, stoga preporučujemo pravovremenu prijavu.
Poveznica za događaj je www.b2match.com/e/horizons-of-innovations.
Za mala i srednja poduzeća, startupe i istraživače, sudjelovanje na ovom forumu predstavlja izvanrednu priliku za internacionalizaciju, uspostavu novih partnerstava i jačanje inovacijskog potencijala kroz konkretan feedback i suradnju s relevantnim akterima iz regije.
Ukratko

Događaj: Horizons of Innovations – EU Research Collaboration Forum
Datum: 2. prosinca 2025.
Mjesto: Naučno-tehnološki park Novi Sad, Fruškogorska 1, Novi Sad, Vojvodina, Srbija
Sektori: svi vezani za istraživanje i razvoj, inovacije, transfer tehnologije, EU projekte
Sudjelovanje: besplatno, uz obaveznu registraciju putem b2match platforme
Poveznica za događaj: b2match.com/e/horizons-of-innovations

Circular DigiBuild: Predstavljanje nacrta regionalne Strategije za digitalne inovacije u kružnoj gradnji
2025-12-04
U četvrtak 4. prosinca 2025. godine s početkom u 14:30 sati održat će se online sastanak hrvatske Regionalne višedioničke skupine (Regional multi-stakeholder group – RMSG) u okviru projekta Circular DigiBuild.
Hrvatski partneri na projektu – TERA Tehnopolis i Inovacijski centar Nikola Tesla, sudionicima će predstaviti nacrt regionalne Strategije za digitalne inovacije u kružnoj gradnji (2030 Danube Region Digital Innovation Strategy for Circular Construction) te aktualne novosti u provedbi projekta.
Strategija ima za cilj pozicionirati dunavsku regiju kao lidera u kružnim i digitalnim građevinskim praksama, potičući održivi gospodarski rast, okolišnu otpornost i društvenu dobrobit te olakšati suradnju, razmjenu znanja i usvajanje inovativnih rješenja među dionicima u dunavskoj regiji kako bi se građevinski sektor transformirao prema kružnom gospodarstvu.
Na sastanku će se također predstaviti transnacionalni klaster CiDiCon, koji će okupljati znanstvene organizacije, inovacijske agente, tvrtke iz građevinarstva, startupove, znanstvene parkove i ostale subjekte usmjerene na kružno gospodarstvo, kao i digitalna Platforma za kružnu i digitalnu gradnju, koja će služiti povezivanju partnera, dijeljenju resursa i znanja, te pomoći razvoju održivog poslovanja u građevinskom sektoru kroz inovativna rješenja kružnog gospodarstva.
Inovacijski centar Nikola Tesla predstavit će napredak u provedbi pilot projekta u sklopu projektnih aktivnosti, nakon čega će uslijediti rasprava i pitanja sudionika.
Projekt Circular DigiBuild je pokrenut na temelju izazova u građevinarstvu u dunavskoj regiji. Građevinarstvo stvara puno otpada i koristi puno resursa, a sporo usvaja principe kružnog gospodarstva zbog nesklonosti rizicima. Projektom, u kojem sudjeluje 18 partnera iz zemalja dunavske regije, želi se potaknuti korištenje digitalnih rješenja i usvajanje principa kružnog gospodarstva u ovom sektoru.
Sastanak je otvoren za sve zainteresirane. Ako želite sudjelovati na sastanku, javite nam se na projekti@tera.hr, telefonom na 031/251-015, osobno na adresu Trg Ljudevita Gaja 6, 31000 Osijek ili putem naše kontakt forme.
Projekt je sufinanciran iz Europskog fonda za regionalni razvoj kroz Program transnacionalne suradnje dunavske regije.

Eurostars Train the Trainers: Poziv na radionicu za poslovne savjetnike
2025-12-05 | Regionalni centar za razvoj poduzetničkih kompetencija za zemlje jugoistočne Europe (SEECEL), Ul. Radoslava Cimermana 88, Zagreb, Hrvatska, 10000
Hrvatska agencija za malo gospodarstvo, inovacije i investicije poziva poslovne savjetnike i sve zainteresirane na radionicu Eurostars Train the Trainers koja će se održati u petak, 5. prosinca 2025. u Zagrebu. Radionica se provodi u okviru Istraživačkog programa Hrvatska, koji se financira iz Drugog švicarskog doprinosa odabranim članicama EU za smanjenje ekonomskih i socijalnih nejednakosti.
Pozivamo poslovne savjetnike i konzultantske tvrtke, kao i ostale zainteresirane koji rade s mikro, malim i srednjim poduzećima u području istraživanja, razvoja i inovacija, a željeli bi saznati više ili produbiti znanje o programu Eurostars te dobiti smjernice za uspješnu prijavu projektnog prijedloga iz prve ruke.
U suradnji s partnerima iz Švicarske Konfederacije, radionicu vodi g. Fabian Käser, stručnjak s dugogodišnjim iskustvom u mentoriranju poduzetnika i uspješnim prijavama te provedbi Eurostars projekata.

TERMIN: petak, 5. prosinca 2025. s početkom u 9:00 sati
LOKACIJA: Regionalni centar za razvoj poduzetničkih kompetencija za zemlje jugoistočne Europe (SEECEL) Ul. Radoslava Cimermana 88, 10000, Zagreb
RADNI JEZICI: hrvatski i engleski
REGISTRACIJA: do 28. studenoga 2025. zaključno do kraja dana

Eurostars je program za istraživanje i razvoj namijenjen malim i srednjim trgovačkim društvima putem kojega hrvatske tvrtke mogu dobiti do 200.000 eura bespovratnih sredstava. Osnovni kriterij je međunarodno partnerstvo, a u projektu trebaju sudjelovati najmanje dva partnera iz različitih zemlja članica Eureka mreže. Sve informacije o prijavi u program Eurostars mogu se pronaći na mrežnim stranicama Agencije.
Eurostars je dio Europskog partnerstva za inovativna mala i srednja poduzeća koje sufinancira Europska unija kroz Obzor Europa.
Kako bi potaknula sudjelovanje hrvatskih prijavitelja u programu Eurostars HAMAG-BICRO redovno objavljuje program vaučera za usluge stručnjaka za pomoć u pripremi projektne prijave. Navedeni program omogućuje malim i srednjim tvrtkama financiranje poslovnih savjetnika. Program se financira u okviru Istraživačkog programa Hrvatska iz Drugog švicarskog doprinosa. Tzv. pretprijave objavljuju se prije objave svakog poziva za dostavu projektnih prijedloga, u sklopu programa Eurostars dva puta godišnje. Sljedeći, s rokom u proljeće 2026. bit će objavljen u siječnju.
Više o pretprijavama za poziv s rokom u proljeće 2026. sudionicima će biti prezentirano na radionici.
Poziv za sudjelovanjem na radionici stoga je prvenstveno namijenjen poslovnim savjetnicima i konzultantskim tvrtkama registriranim u djelatnosti „savjetovanje u vezi s poslovanjem i ostalim upravljanjem“ (prema NKD 2025. 70200 M Stručne, znanstvene i tehničke djelatnosti), ali je otvoren i ostalim zaineresiranim stranama.
Prednost će imati podnositelji koji su sudjelovali u pripremi projekata vezanih uz istraživanje, razvoj i inovacije, osobito međunarodnih projekata financiranih iz programa EU kao Obzor Europa (što uključuje i Eurostars), Interreg, Erasmus+, Life, Digital Europe, i sl. ili barem iskustvo vezano uz IRI programe iz Agencije. Prijave bez navedenog iskustva također se razmatraju, ali uz niži prioritet.
Prijave na radionicu podnose se online putem sljedeće poveznice: https://forms.gle/CcARqz91j2PjBjRs9
Sudjelovanje je besplatno, ali je broj sudionika ograničen na 15, s obzirom na interaktivan karakter radionice.
Program radionice je dostupan ovdje.
Uz edukaciju hrvatskih sudionika i poticanje sudjelovanja u istraživanju, razvoju i inovacijama, svrha radionice je njegovati švicarsko-hrvatsku poslovnu suradnju. Prema izvještaju European Innovation Scoreboard za 2025. Švicarska je najinovativnija zemlja u Europi.

FINNO 2025 WEBINAR
2025-12-16 10:00 - 11:30
Stvaranje sinergija između EEN-a i EIT-a
Makedonski konzorcij Enterprise Europe Network North Macedonia (EENOMA) organizira FINNO online webinar posvećen jačanju suradnje između Enterprise Europe Networka (EEN) i Europskog instituta za inovacije i tehnologiju (EIT).
Webinar je namijenjen malim i srednjim poduzećima, poduzetnicima, start-upovima, scale-upovima, industriji i akademskoj zajednici, s ciljem predstavljanja dostupnih aktivnosti, mogućnosti suradnje te aktualnih i budućih poziva unutar EIT ekosustava.
Osnovne informacije

Datum: 16. prosinca 2025.
Vrijeme: 10:00 – 11:30
Način održavanja: online
Radni jezik: engleski

👉 Prijava na webinar: OVDJE
(rok za prijavu: 15. prosinca 2025.)
O webinaru
Suradnja između EEN-a i EIT-a temelji se na njihovim komplementarnim ulogama u poticanju inovacija, poduzetništva i gospodarskog rasta unutar Europske unije. Zajedničkim djelovanjem moguće je dodatno ojačati europski inovacijski ekosustav, osobito u segmentu malih i srednjih poduzeća.
Poseban naglasak stavlja se na:

jačanje povezanosti između EIT KIC-ova i usluga Enterprise Europe Networka
predstavljanje aktivnosti EIT Manufacturing, EIT Food i EIT Raw Materials
širenje regionalnog dosega i veće uključivanje MSP-ova u EIT aktivnosti

Ciljevi suradnje EEN-a i EIT-a

povećanje inovativnosti i konkurentnosti europskih poduzeća, s posebnim naglaskom na MSP-ove
poticanje prijenosa znanja i tehnologije između MSP-ova, start-upova, scale-upova te drugih javnih i privatnih dionika
podrška razvoju i skaliranju poslovanja te izlasku na tržišta država članica EU i međunarodna tržišta
poticanje održivog rasta i primjene održivih praksi u poslovanju i inovacijama

Program webinara
Ponedjeljak, 16. prosinca 2025.
10:00 – 10:10
Predstavljanje mogućnosti unutar Enterprise Europe Networka
Viktor Stojmanovski, Sveučilište sv. Ćirila i Metoda u Skoplju, EENOMA
10:10 – 10:30
Pregled Europskog instituta za inovacije i tehnologiju (EIT) i uloga EIT Community Hubova
Aleksandar Stamboliev, EIT Community Officer, Sjeverna Makedonija
10:30 – 10:40
EIT Manufacturing i povezane mogućnosti
Marija Šušić, savjetnica za inovacije i poduzetništvo
10:40 – 10:50
EIT Food i povezane mogućnosti
Todo Terzić, voditelj Odjela za hranu i poljoprivredu
10:50 – 11:10
Mogućnosti unutar EIT Raw Materials
Urša Šolc, EIT Raw Materials RIS Hub Adria
11:10 – 11:30
Pitanja i odgovori

ONEX Connect 2025
2025-12-17 | Banski dvor, Banja Luka, Bosnia and Herzegovina
ONEX Connect 2025 – regionalni forum koji okuplja vodeće stručnjake, inovatore, poduzetnike i predstavnike institucija iz zemalja Zapadnog Balkana i Europske unije, s ciljem jačanja regionalne suradnje i poticanja konkurentnosti malih i srednjih poduzeća.
Događaj se organizira u suradnji s institucijama Europske mreže poduzetništva (EEN) iz zemalja Zapadnog Balkana, čime postaje ključno središte povezivanja inovacijskih, digitalnih i poslovnih ekosustava regije.
Ovogodišnji ONEX Connect 2025 stavlja naglasak na:

digitalnu transformaciju
održive inovacije
međunarodna partnerstva i pristup tržištu Europske unije

Program obuhvaća izlaganja vodećih stručnjaka, panel rasprave, tematske radionice i B2B poslovne susrete putem EEN platforme, uz sudjelovanje partnera i organizacija iz više od deset zemalja.
Bilo da želite proširiti svoju poslovnu mrežu, pronaći tehnološkog partnera, predstaviti vlastito rješenje ili istražiti nove mogućnosti suradnje u regiji – ONEX Connect 2025 je pravo mjesto za vas.
Registrirate svoje sudjelovanje na događanju u Banja Luci, 17. prosinca 2025. godine!
Detaljan program događaja: OVDJE

CIMIx 2026 u Beču, međunarodni forum za kreativne industrije
2026-01-27 - 2026-01-29 | Beč, Austria, Beč, Austria
Pozivamo sve stručnjake, poduzetnike, kreativce i inovativne tvrtke iz Hrvatske na CIMIx 2026 – The Transformation Edition, međunarodnu konferenciju i matchmaking događaj koji se održava od 27. – 29. siječnja 2026. u Beču, Austrija, u organizaciji Advantage Austrije.
CIMIx povezuje kreativne industrije s poslovnim sektorom kako bi se potaknula interdisciplinarna suradnja, razvoj inovativnih strategija i međunarodno umrežavanje s partnerima iz cijelog svijeta.
Tijekom tri dana sudionici će moći sudjelovati na predavanjima, panel raspravama, radionicama, B2B matchmaking sesijama, kao i posebnim tematskim programima usmjerenima na transformaciju poslovanja kroz kreativne pristupe. Program obuhvaća teme poput financiranja kreativnih ideja, strategija poslovne transformacije, stvaranja suradnji između kreativnih i industrijskih sektora te mogućnosti rasta kroz live evente i kulturne projekte.
Osim u Beču, organizirano je i online sudjelovanje s mogućnošću dogovaranja individualnih virtualnih sastanaka, u slučaju da niste u mogućnosti putovati.
CIMIx okuplja širok spektar profesionalaca, od stručnjaka iz filma, glazbe, dizajna i medija do predstavnika industrije i poslovnih službi koji traže nove načine inovacije i održivog rasta.
Više informacija i prijave: www.cimix.at
Ne propustite priliku za međunarodno umrežavanje, inspirativno učenje i stvaranje partnerstava koja mogu unaprijediti vaš poslovni i kreativni razvoj.
Za više informacija i mogućnost ostvarenja vaučera za odlazak na događaj možete se obratiti našim savjetnicima iz Hrvatske agencije za malo gospodarstvo, inovacije i investicije. Adresa e-pošte je een@hamagbicro.hr.
Ukratko

Događaj: CIMIx 2026 – The Transformation Edition
Datum: 27. – 29. siječnja 2026.
Mjesto: Beč, Austrija (Wiedner Hauptstraße 63)
Sektori: kreativne industrije, film, glazba, dizajn, igre, moda, arhitektura, mediji, kreativne tehnologije i poslovna transformacija
Sudjelovanje: besplatno (uz registraciju i mogućnost sudjelovanja i online)
Poveznica za događaj: www.cimix.at
